Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 296/13/8802	Košice I, 30.8.2013
EEČ : 2-63-200-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: opravár strojov a zariadení - zvárač
-	v Košiciach a inde od januára 2013 do mesiaca apríl 2013 neplní vyživovaciu povinnosť voči svojej dcére XXXXX, nar. XXXXX, trvale bytom XXXXX, XXXXX, napriek tomu, že táto povinnosť mu vyplýva zo Zákona o rodine č. 36/2005 Z.z. a bola mu určená rozsudkom Okresného súdu XXXXX XXXXX sp. zn. XXXXX z 27.03.2012, právoplatným dňa 19.05.2012 v sume 180,- Eur mesačne, splatnej vždy do posledného dňa kalendárneho mesiaca vopred, čím za uvedené obdobie vrátane mesiaca apríl 2013 mu neplnením vyživovacej povinnosti vznikol dlh na výživnom v celkovej výške 720,- Eur,

lebo zanikla trestnosť činu

Odôvodnenie:
Uznesením povereného príslušníka  Obvodného oddelenia PZ XXXXX - XXXXX, sp. zn. ČVS: ORP-XXXXX z 01.05.2013 bolo začaté trestné stíhanie a dňa 27.06.2013  vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že 

-	v Košiciach a inde od januára 2013 do mesiaca apríl 2013 neplní vyživovaciu povinnosť voči svojej dcére XXXXX, nar. XXXXX, trvale bytom XXXXX, XXXXX, napriek tomu, že táto povinnosť mu vyplýva zo Zákona o rodine č. 36/2005 Z.z. a bola mu určená rozsudkom Okresného súdu XXXXX XXXXX sp. zn. XXXXX z 27.03.2012, právoplatným dňa 19.05.2012 v sume 180,- Eur mesačne, splatnej vždy do posledného dňa kalendárneho mesiaca vopred, čím za uvedené obdobie vrátane mesiaca apríl 2013 mu neplnením vyživovacej povinnosti vznikol dlh na výživnom v celkovej výške 720,- Eur.

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

Poškodená XXXXX dňa 07.08.2013 vypovedala, že obvinený jej zaslal hotovostným vkladom na účet sumu 360 EUR dňa 02.08.2013 a sumu 360 EUR dňa 06.08.2013. Celý dlh má teda uhradený.  

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor